སྲིད་འཛིན་ཨོ་བྷ་མའི་གསུང་བཤད་གྲུབ་མཚམས་སུ།པཱ་ཀི་སི་ཐན་གྱི་ཕྱི་སྲིད་བློན་ཆེན་གྱི་མགྲིན་ཚབ་པས་གསར་འགོད་གསལ་བསྒྲགས་ཤིག་གི་ཐོག་ཏུ།སྐུ་ཞབས་ཨོ་བྷ་མས་རྒྱལ་ཚོགས་ཀྱི་བདེ་འཇགས་ལྷན་ཚོགས་བསྒྱུར་བཅོས་ཀྱི་སྐོར་ལ་གསུང་བཤད་གནང་སོང།པཱ་ཀི་སི་ཐན་གྱི་ངོས་ནས་ཨ་རི་གཞུང་གིས་བཟང་སྤྱོད་ལ་བརྩི་མཐོང་བྱས་ཏེ།ཕྱོགས་གཅིག་གི་གནས་སྐབས་ཙམ་གྱི་ཁེ་ཕན་གཞིར་བཞག་ནས།ཆབ་སྲིད་ཀྱི་གཡོ་རྒྱུ་འདྲ་མིན་འཁྲབ་མཚམས་འཇོག་རྒྱུར་རེ་བ་བྱེད་ཀྱི་ཡོད་པ་དང།དེ་བཞིན་སྐུ་ཞབས་ཨོ་བྷ་མས་པཱ་ཀི་སི་ཐན་ནས་འཇིགས་སྐུལ་རིང་ལུགས་པ་ཡོང་གི་ཡོད་རེད་ཟེར་བ་དང།ཡང་པཱ་ཀི་སི་ཐན་གྱི་དཔོན་རིགས་ཚོས།འཇིགས་སྐུལ་རིང་ལུགས་པ་ཚོ་པཱ་ཀི་སི་ཐན་གྱི་ས་མཚམས་ཁག་ཏུ།བདེ་འཇགས་ལྷ་ཡུལ་ལས་སྐྱིད་པའི་ཐོག་ནས་གསོ་ཉར་བྱེད་ཀྱི་ཡོད་རེད་ཟེར་བ།རྒྱ་གར་གྱི་གྲོང་ཁྱེར་བྷང་བྷེ་ནང་གི་དྲག་སྤྱོད་དེ།པཱ་ཀི་སི་ཐན་གཞུང་གིས་དྲང་བདེན་གྱི་ཁྲིམས་གཤེར་བྱེད་དགོས་ཟེར་བ་བཅས་ནི་ནམ་ཡང་ངོས་ལེན་བྱེད་ཐབས་མེད་ཅེས།སྲིད་འཛིན་ཨོ་བྷ་མར་སྐྱོན་བརྗོད་ཤུགས་ཆེར་བྱས་ཡོད་པའི་གནས་ཚུལ་ཐོན་ཡོད་པ་རེད།།